梁元柱

梁元柱（），字仲玉，号森琅，广东广州府顺德县倫教人。明朝政治人物。

生平
元柱貌殊端秀，聪颖绝伦，稍长有大志，外恂谨而中持刚介，尝观竞渡溺，族父援就己舍，勖之学。元柱感奋力读，无寒暑间。萬曆四十六年（1618年）戊午科由副榜领乡荐，天啓二年（1622年）成壬戌科進士《天啓壬戌科進士同年序齿録》：梁元柱，廣東廣州府順德縣軍籍，附學生，字仲玉，號森琅，治易经，行，癸卯年正月初十日生。鄉試十九名，會試一百六十五名，廷試三甲二百十六名。户部觀政，改翰林院庶吉士，甲子六月授陕西道監察御史。曾祖文參；祖夢雷，舉人，歷任湖廣荆州府通判致仕。父士芳，庠生，封文林郎陕西道監察御史。母沈氏，贈孺人；继母周氏，封孺人。具慶下。兄元桢、在廷（見任廣西賀縣知縣）、中朗（見任刑部郎中）、崇廷（辛酉舉人）、弟元楣、元棟。娶盧氏，封孺人。子泰臣、莊臣、捷臣。《天啓二年壬戌科進士履歷便覽》：梁元柱，森琅，易二房，癸卯正月初十日生。順德人，乡十九，会一百六十五名，三甲二百十六名。户部政，本年改翰林院庶吉士，甲子授陕西道御史，患病，丁卯为民，己巳補付建道，庚子巡青，辛未升雲南巡按，辛未升陕西付使。曾祖文參。祖梦雷。父士芳。。考选庶吉士，四年正月改授陕西道御史，掌陜西道。是时厂监魏忠贤结奉圣夫人客氏交煽内外，权势赫灼，宰执皆俯首听命，廷臣稍有声者，率罗致而计去其异己。会所识同僚某人愿为介绍以结交魏珰，辄峻拒之，某曰：履虎尾不畏咥人耶？不答，索笔大书二十字示之曰：不忧不惧，君子乃能遯世；患得患失，鄙夫安可事君。某以为不识时务，逡巡去。甫入台，条上七事，侃侃数千言皆切中时弊。勋贵子弟得荫者，辄用郡守、部郎，往往骄侈，不习吏事，疏请改用间散光禄典簿，许以忠倚要路，巧营户缺，侵剥官物，并论罢之。四年汪文言狱兴，忠贤藉以罗织，人人自危。左副都御史杨涟抗疏列二十四大罪，下旨切责。元柱与台省诤臣合疏继言，不纳。会六月京畿大雨雹，独上穹苍告变疏，疏入，魏忠贤深感愤怒，摘疏末数语指以诽谤，将矫旨置于极刑，有同县宗人某方党忠贤，阴为调度，仅擬严旨削籍为民《明熹宗哲皇帝实录卷之八十一》：天啓七年二月，削工科给事中顾其仁、御史周邦基、吴甡、梁元柱、谢奇举、吏部员外郎张其实籍，仍追诰命，皆以推升藩臬，谓其久系门户也。，即为介见忠贤者。归隐五年，筑园城北粤秀山南，濬池得奇石，移古树为配，謂皆偶得也，署堂曰“偶然”，日与其渊旧邝露、黎遂球、陈子壮、赵焞夫、梁继善辈诗酒高会，醉后画山水人物神鬼，无不精绝，好事者得片楮争宝焉。独不喜与当事往还，值上元，露跨马抵南海令前驱，令怒，将拘辱之，元柱为缓颊不可。崇祯改元，诏戮忠贤尸，复诸臣被冤陷者，元柱以原职召还《崇祯长编卷之十八》：崇祯元年三月，推陞被处官三十员：通政司通政使管左参议事韩国藩、光禄寺少卿王伉、大理寺右少卿陈胤丛、南大理寺右寺丞彭维城、太常寺少卿周之纲、徐扬先、光禄寺少卿蔡献臣、光禄寺寺丞许鼎臣、尚宝司少卿湏之彦、行人司司正李徵仪、兵科给事中杜三策、工科都给事中顾其仁、山西道御史侯恂、吴甡、陕西道御史梁元柱、巡按广东御史胡良机、吏部騐封司郎中徐楠、稽勳司郎中龚世法、员外张其实、文选司员外李白春、主事沈景初、稽勳司主事徐天衢、兵部职方司添注郎中叶大受、车驾司主事江用世、刑部浙江司员外郎张云鹤、太仆寺寺丞赵士焕、河南按察司副使史孔吉、江西抚州府知府朱大典、福建漳州府知府汪康谣、山西布政司参政张大猷。。二年（1629年）十月，清兵分三道入大安口进龙井马兰，军官周镇战没，张安、王纯臣遁，张万春降，遂围蓟州，破遵化，京师戒严。既而大兵将越蓟州，拒于袁崇焕，遂破玉田、顺义诸县，向德胜门攻南城。时元柱行抵河间，同召诸臣闻警皆迟疑不敢进，元柱慨然曰：主忧臣辱，此时恨不飞入都门，稽首殿阶，以笏书策上前，为国家三百年养士报耳，泄泄留此，意且奚为？闻者咸愧服，悉随之行，无逗留者。至京，补福建道御史，监顺天乡试，出巡清壩，旋按云南。自审理举劾，以迄清厘钱谷，一矢公平，积弊顿清。差峻，请便道归省，连丁内外艰，守制六年如一日，设祭田，由始祖而本支而分支，祖庙均焉。初元柱少时，族有忌者辱之不能堪，至贵，诣门谢，置弗校。服阕，崇祯四年八月迁陜西右参议《崇祯长编卷之四十九》：崇祯四年八月，以河南分守道刘伸为本省按察使，户部郎中喻思慥为贵州左参议，工科给事中赵京仕为四川右参议，御史梁元柱为陕西右参议。，未赴病卒，年四十八，国朝雍正中祀乡贤。著有《疏要》四卷、《偶然堂集》四卷。

 家族 
系出宋招讨使梁起，祖梁梦雷，号明霖，嘉靖四十年辛酉举人，历官荆州通判，政多奇绩，万历二十二年甲午亢旱，荆尤甚，有旨令所在虔祷，梦雷祷雨晨出，遇道士不避，自称能召风雨，亟下车揖之，携至东郊，偕登坛，须臾雷雨大作，问足乎？梦雷曰：足矣！愿暂息。果晴霁，因与入城，中途道士私谓曰：公德及人多，但仙召有日矣，可速归，当今异人生尔家。言讫忽自去，城中民欢呼以迎，上官特荐，梦雷坚辞，弃官归，抵家百日而元柱生。梦雷旋卒，父梁士芳，诸生。封文林郎陕西道監察御史。母沈氏，贈孺人；继母周氏，封孺人。具慶下。兄梁元桢、梁在廷（見任廣西賀縣知縣）、梁中朗（見任刑部郎中）、梁崇廷（辛酉舉人）、弟元楣、元棟。

娶盧氏，封孺人。子泰臣、莊臣、莲臣，并庠生。墓在古楼睡牛岗《顺德县志》。

参考文献

Category:顺德人
Y
Category:萬曆四十六年戊午科廣東鄉試舉人
Category:明朝庶吉士
Category:明朝陕西道监察御史
Category:明朝福建道监察御史
Category:明朝陕西布政使司参议